Dosent plaas randeier weer in kollig | Netwerk24
Dosent plaas randeier weer in kollig
Deur Geheimsinnige Taalbul 17 April 2021 05:04
Namens alle taalbulle bedank ek Dosent (14.04) vir sy waarskuwing oor Praag se onwelkome ondersteuning van die hewige kritiek op Maties se taalbeleid.
Dit behaag Praag sekerlik dat dié geheimsinnige persoon tyd op hul webwerf deurbring en daarmee tot hul advertensie-inkomste bydra. En om aandag op hul artikel te vestig, webadres en al. Dit plaas 'n marginale randeier weer in die kollig. Doen so voort, ou yster!
Terloops, om 'n groep soos dié "aartsverkramp" te noem is outyds. Deesdae praat ons eerder van "regsekstreem" of "fascisties". Ons val lank nie meer vir transformasie deur Engels nie en steur ons ook nie aan diegene wat van die skrum se kant af probeer in neuk nie.